Pohár konfederácií FIFA

Pohár konfederácií FIFA bola medzinárodná futbalová súťaž, usporiadavaná organizáciou FIFA. Turnaj sa konal každé dva roky, od roku 2005 sa konal každé štyri roky, zúčastňovali sa na ňom víťazi všetkých šiestich kontinentálnych majstrovstiev, ktoré sa hrali pod záštitou jednotlivých kontinentálnych asociácií: Majstrovstvá Ázie vo futbale, Africký pohár národov, Zlatý pohár CONCACAF, Copa América, OFC Nations Cup, Majstrovstvá Európy vo futbale a ďalej úradujúci majster sveta a hostiteľská krajina. V prípade, že bol majster sveta zároveň majstrom kontinentálneho turnaja, hral Pohár konfederácií druhý tím z majstrovstiev sveta. O ďalších možnostiach sa rozhodovalo individuálne.

V októbri 2017 zverejnila FIFA plány na zrušenie Pohára konfederácií a jeho nahradenie rozšíreným formátom majstrovstiev klubov FIFA s 24 tímami. v roku 2019 FIFA oznámila, že Pohár konfederácií bude zrušený, namiesto neho sa bude konať rozšírený turnaj Majstrovstiev klubov FIFA.

Zoznam víťazov 
 Brazília (4) - 1997, 2005, 2009, 2013
 Francúzsko (2) - 2001, 2003
 Nemecko (1) -  2017
 Mexiko (1) - 1999
 Dánsko (1) - 1995
 Argentína (1) - 1992

Prehľad podľa konfederácií 
CONMEBOL (5) - 1992, 1997, 2005, 2009, 2013
UEFA (4) - 1995, 2001, 2003, 2017
CONCACAF (1) - 1999

Prehľad jednotlivých turnajov

Externé odkazy 
 Pohár konfederácií na stránkach FIFA.com

 
Futbalové súťaže